text: Føroyingar góð úrslit í draft triathlon
text: #000001
text: Seinasta umfarið í DM seriuni í draft triathlon var hildið farna vikuskiftið. DM serian fevnir um fimm umfør, har fyrsta umfar var í mai og seinasta umfar var leygardagin 9. september.
text: #000004
text: Draft-triathlon er eyðkent við, at teinarnir eru styttri enn vanligt triathlon, og so hava luttakararnir loyvi til – í súkklingini – at livvja í lívt aftan fyri ein annan.
text: #000005
text: Ársins seinasta umfar var í Aarhus í leygardagin. 20 luttakarar stóðu klárir á strondini í Tangkrogen, tá startskotið ljóðaði, teirra millum fuglfirðingarnir Bergtór Tórsteinsson og Magni Jóhansson Hansen, sum fyrr í summar báðir umboðaðu Føroyar í triathlon á oyggjaleikunum á Guernsey.
text: #000006
text: Svimjingin fór fram á sjónum. Tað var eitt nakað av aldu, og gjørdi tað svimjingina eitt sindur avbjóðandi. Eftir at hava svomið 350 metrar á sjónum, skuldu luttakarnir súkkla tveir umgangir á 5 kilometrar. Tað vóru nógv sving á rutuni, og hóast kappingin var í Danmark, so var eisini onkur brekka. At enda skuldu luttakarnir renna 2,5 kilometrar á einari gøtu við skiftandi undirlagi, grús og asfalt.
text: #000007
text: Styrkin hjá Bergtóri er svimjingin, og hann kom upp úr aldunum á einum fjórða plássi, meðan Magni var nøkur pláss longur afturi. Í skiftiøkinum vann Magni eitt sindur av tíð, við sera skjótum skiftum, og vann sær nøkur pláss fram.
text: #000008
text: Tá teir fóru at súkkla, var Bergtór á fimta plássi og Magni hevði vunnið seg fram á sjeynda pláss. Teir báðir og ein dani arbeiddu væl saman á súkkluni, júst sum ein eigur í draft. Saman hálaðu teir spakuliga inn á kappingarneytarnar, sum vóru frammanfyri.
text: #000009
text: Bergtór hevði ein lítlan skaðai lærinum frammanundan, sum í kappingini fór at arga, og sakk spakuliga afturúr teir seinastu tveir kilometrarnar á súkkluni.
text: #000010
text: Tá súkklingin var liðug og renningin byrjaði, hevði Magni tikið seg fram á fimta plássið. Hann helt á, og vann seg skjótt fram í renningini. Við einari miðalferð á 3,39 min/km rann hann seg fram á triðja plássið. Kappingin um triðja plássið var tó hørð, og Magni mátti lata skarvin yvir í endaspurtinum, og kom á mál í einum góðum fjórða plássi.
text: #000011
text: Lærið hjá Bergtóri argaði eisini, tá hann fór at renna, men treiskur sum hann er, kom hann á mál á einum flottum 10. plássi.
text: #000012
text: Samlað gjørdust føroysku triathletarnir nummar tvey og fimm í donsku DM seriuni í draft triathlon.
text: #000013
text: Meira her: Sersambandið fyri súkkling og triathlon
text: #000014
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000016
text: Venjingarlega fyri landsliðnum og skeið fyri venjarum um vikuskiftið
text: #000019